
DECLARAȚIA COMUNĂ 
A UNIUNII ȘI A REGATULUI UNIT 
ÎN CADRUL COMITETULUI MIXT ÎNFIINȚAT PRIN ACORDUL 
PRIVIND RETRAGEREA REGATULUI UNIT AL MARII BRITANII 
ȘI IRLANDEI DE NORD DIN UNIUNEA EUROPEANĂ 
ȘI COMUNITATEA EUROPEANĂ A ENERGIEI ATOMICE
din … 2026
referitoare la aplicarea articolului 5 din Cadrul Windsor[footnoteRef:1] [1:  A se vedea Declarația comună nr. 1/2023.] 

Articolul 5 alineatul (1) din Cadrul Windsor prevede, în primul rând, că nu se plătesc taxe vamale pentru o marfă care este adusă prin transport direct în Irlanda de Nord din altă parte a Regatului Unit și care nu este expusă riscului de a fi transportată ulterior în Uniune, fie ca atare, fie înglobată în altă marfă în urma prelucrării, și, în al doilea rând, că taxele vamale pentru o marfă care este adusă prin transport direct în Irlanda de Nord din alt teritoriu decât Uniunea sau altă parte a Regatului Unit și care nu este expusă riscului de a fi transportată ulterior în Uniune, fie ca atare, fie înglobată în altă marfă în urma prelucrării, sunt taxele aplicabile în Regatul Unit.
Această dispoziție urmărește, așadar, obiectivul de a garanta că nicio marfă care este adusă prin transport direct în Irlanda de Nord și care nu este expusă riscului de a fi transportată ulterior în Uniune, fie ca atare, fie înglobată în altă marfă în urma prelucrării, nu ar trebui să facă obiectul taxelor financiare prevăzute de dreptul vamal al Uniunii care sunt direct legate de punerea în liberă circulație a unei astfel de mărfi în Irlanda de Nord.
În acest context și în conformitate cu obligațiile părților asumate în cadrul OMC, articolul 5 alineatul (1) din Cadrul Windsor ar trebui înțeles ca aplicându-se și unei taxe de procesare stabilite de dreptul Uniunii pentru a acoperi costurile serviciilor furnizate pentru tratarea unei cereri de punere în liberă circulație a mărfurilor comercializate într-o vânzare la distanță, în special prin verificarea datelor furnizate, realizarea de analize de risc și efectuarea de controale documentare și fizice atunci când este necesar. 
Articolul 5 alineatul (6) din Cadrul Windsor prevede că, în cazul în care taxele vamale sunt percepute de Regatul Unit în conformitate cu legislația vamală relevantă a Uniunii, aceste taxe nu sunt transferate Uniunii. Această dispoziție urmărește astfel obiectivul de a garanta că veniturile provenind din taxele financiare prevăzute de dreptul vamal al Uniunii care sunt direct legate de punerea în liberă circulație a mărfurilor în Irlanda de Nord rămân în Regatul Unit. În acest context, articolul 5 alineatul (6) din Cadrul Windsor ar trebui înțeles ca aplicându-se în întregime și încasărilor dintr-o taxă de procesare de natura celei menționate la alineatul anterior.

 COMISIA   EUROPEANĂ   

Bruxelles, 27.7.2026    COM(2026) 403 final   ANNEX     ANEXĂ     la   Propunerea de DECIZIE A CONSILIULUI   de stabilire a   poziției care urmează să fie luată în numele Uniunii Europene în cadrul  Comitetului mixt înființat prin Acordul privind retragerea Regatului Unit al Marii  Britanii și Irlandei de Nord din Uniunea Europeană și din Comunitatea Europeană  a   Ener giei Atomice în ceea ce privește o declarație comună referitoare la aplicarea  articolului 5 din Cadrul Windsor  


